Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Il- mistoqsija nkejjuża li baqgħet tippersegwitani minn mindu bdejt indoqq il- jazz : Għal min qed indoqqha dil- mużika ? Misantropu m' iniex , għalkemm xi kultant nistħajjilni qed indoqq mużika tal- misantropi . Drabi oħra , jidhirli li dawk kollha li jinstabu quddiemi bi tbissima ta' empatija falza , li nefqu 20 euros biex jiġu jismgħuni , u li ħallsu 6 euros ta' birra patetika , qegħdin hemm sempliċiment għax il- jazz x' imkien xi ħadd iddeċieda li huwa fenomenu ta' moda . U li tmur ġo jazz club , għall- borgiż , hija ritwal obligatorju u neċessarju , l- istess bħal ma tmur tara exhibition . Drabi oħra nkun qed indoqq ġewwa xi toqba fl- 20 distrett , fejn il- birra tiswa 2 euros , fejn il- pubbliku huwa xellugi bohemiborgiż żagħżugħ , u jidhirli li ħadd m' hu qed jisma' , kulħadd jgħajjat u l- kitarra tiġġieled kontra l- istorbju . Dak il- ħin ikolli aptit ninbidel ġo xi Thurston Moore u nbiċċrilhom widnejhom bil- feedback . Paranoia , jew mhux qed jirnexxili niddentifika ruħi mall - pubbliku tiegħi ? Meta kont iżgħar il- fatt li l- jazz kien underground u mużika tal- minorita' kien jogħġobni . Dak iż- żmien kont ngħix Malta . Konna forsi għaxra nisimgħu il- jazz . Kont kważi naraha bħala mużika trasgressiva . Imma m' għadiex . Illum ngħix ġewwa pajjiż miżgħud bil- jazz festivals , fejn il- jazz jinstab fuq il- pedestall mqaddes tal- kultura sussidjata , 'l bogħod mis- siringi ta' 52 nd Street fis- snin erbgħin . Li hija ħaġa tajba wara kollox . Jien li Malti żgur mhux ħa ngerger fuq din . Għala l- ' free jazz ' per eżempju , li xi darba kienet mużika ta' protesta assoċjata ma' l- idejat tal- Black Power tas- snin sittin , illum spiċċat xi ħaġa elitista u ċerebrali u art farty ? Speċjalment fl- Ewropa . Għala l- ' bebop ' , li fil- bidu kien xi ħaġa rivoluzjonarja u modernista , illum spiċċa ' codified ' u użat bħala arma mill- ayatollahs puristi nostalġiċi kontra kull forma ta' moderniżmu ? Speċjalment fl- Ewropa . Xi drabi naħseb li l- artist ġewwa l- Ewropa jinstab komdu . Il- kultura poġġejniha fuq pedestall . L- arti sagra wisq . Il- borgiż jirbaħ . Meta mort New York , apparti li kissirt ħafna mitoloġiji dwar din il- Belt meqjusa minn ħafna bħala l- Mecca tal- jazz , rajt li hemmhekk il- mużiċisti inqas komdi , jaqalgħu inqas flus , sussidji ftit li xejn , imma hemm iktar dinamika u r- referenzi hemm qegħdin . Ma rridx naqa' fil- cliche ' li t- tbatija hija neċessarja għall- artist , imma naħseb li fl- Ewropa xi drabi tant l- arti għamilnieha sagra , lill- artist tant tajnieh kumdita' , li l- arti qtilnieha u spiċċat aseptise ' . Issa isimgħu dan . . . . Kemm naqbel miegħek Sandro . . . għandek raġun mitejn fil- mija . . . il- ħaġa hi li dik il- kelma " kultura " imissha tiġi abolita minn fomm l- artisti . . . l- arti tissaħħaħ mill- oppożizzjoni li ssib għaliha . . . ghalinqas hekk inħoss jien .